**Հայր Բոնամիի հեքիաթը**

 *Ֆրանսիական ժողովրդական հեքիաթ*

Հայր Բոնամին գիտեր-չգիտեր, ընդամենը մի հեքիաթ գիտեր: Ամեն օր նա այդ հեքիաթն էր պատմում և այնքան էր պատմել, որ բոլորս արդեն անգիր էինք արել: Հեքիաթը որսորդների մասին էր և այնքան զվարճալի էր, որ լսողը ծիծաղից թուլանում էր:

Ահա այդ հեքիաթը. Լինում են, չեն լինում, երկու որսորդ են լինում: Օրերից մի օր, սովորականի պես, շներին առաջ են անում ու գնում որսի: Էս շներից մեկը սատկած է լինում, մյուսի բերանում էլ իսկի շունչ չի լինում: Գնում են, գնում, հասնում են մի անտառ: Էս անտառում ոչ ծառ է լինում, ոչ էլ թուփ: Հանկարծ դիմացի թփից մի նապաստակ է դուրս գալիս, կանգնում որսորդների առաջ, բայց սրանք ոչ մի նապաստակ էլ չեն տեսնում: Թր՜ըխկ, թր՜ըխկ... Կրակում են, նապաստակին սպանում, ուրախանում:

Ու շվարում կանգնում են. չգիտեն, թե ինչ անեն:

- Հասկացա՜,- բացականչում է նրանցից մեկը: - Հրե՜ն, էն դղյակը տեսնո՞ւմ եք, գնանք այնտեղ:

Գնում են: Մոտենում են թե չէ՝ տեսնում են դղյակի պատերի բոլոր քարերը դես ու դեն են շաղ տված. դղյակ մի ասա, մի ավերակ ասա:

Թա՜կ, թա՜կ... Թակում են դղյակի դուռը, հետն էլ գոռում՝ «Ա՜յ մարդ, դուռը բաց արա, մենք գիտենք, որ դու կաս, բայց հիմա այդտեղ չես»:

Դուռը բացում է մի մորուքավոր: Էս մորուքավորի մորուքը էնքան երկար է լինում, որ մինչև գետին էր հասնում: Բայց մորուքի մեջ ոչ մի մազ չի լինում:

- Ի՞նչ եք ցանկանում, բարի պարոններ,- հարցնում է նա:

- Մի նապաստակ ենք սպանել, ուզում ենք տապակել, բայց նապաստակ չունենք:

- Ի՜նչ եք ասում,- պատասխանում է մարդը: - Դե լավ, նե՜րս համեցեք: Ես էլ մի մեծ կաթսա ունեմ: Կաթսաս անտակ է, տակն էլ տակից պոկված է: Բայց ոչինչ, նապաստակը բերեք, կկտրատենք, կլցնենք մեջը: Մսի կտորները կթափվեն, մսաջուրը կմնա:

Այսպես, ամեն օր, հայր Բոնամին մեզ պատմում էր իր այս հեքիաթը, և դա շատ զվարճալի էր:

***Հարցեր և առաջադրանքներ***

1. Հեքիաթից դուրս գրի՛ր անծանոթ բառերն ու [օնլայն բառարանի](https://bararanonline.com/) օգնությամբ բացատրի՛ր:

Ապարանք – պալատ

Դղյակ – շքեղ տուն, պալատ

Շվարել – մոլորվել

Թակել - ծեծել

1. Ինչի՞ մասին էր Հայր Բոնամիի հեքիաթը:

Հեքիաթը որսորդի և նրանց որսի մասին էր։

1. Նշված բառերն ու արտահայտությունները փոխարինի՛ր ուրիշ բառերով ու արտահայտություններով:

Հայր Բոնամին մի ***ծիծաղաշարժ*** պատմություն գիտեր:

Հայր Բոնամին մի զվարճալի պատմություն գիտեր։

Որսորդները ***շվարել կանգնել էին ապարանքի*** մոտ:

Որսորդները մոլորվել կանգնել էին պալատի մոտ

Նրանք ***թակեցին խորտակված դղյակի*** դուռը:

Նրանք ծեծեցին խորտակված ապարանքի դուռը

1. Հայր Բոնամիին կարո՞ղ ես նկարագրել:

Հայր Բոնամին վառ երևակայության տեր մարդ էր։

1. Սուտլիկ որսկանն ի՞նչ կասեր, եթե լսեր հայր Բոնամիի հեքիաթը:

Սուտլիկ որսկանին կասեմ, որ քեզ նման սուտլիկ մարդ ելի կա, դա հայր Բոնամին

1. Հորինի՛ր.

Լինում է, բայց չի լինում ...մի ձկնորս է լինում։ Մի անգամ գնում է ձկնորսության, բայց ոչ գետ կար և ոչ էլ լիճ։ Էս չեղած լճից բռնեց մի մեծ ձուկ։ Էս ձուկը շալակեց բերեց տուն։ Առանց փայտի կրակ արեց և ձուկը խորովեց։ Խորոված ձուկը կերավ – կերավ, բայց ոչ աչքը բան տեսավ, ոչ էլ բերանը բան ընկավ